stanford-oval/wikipedia huggingface dataset:
Red Steel

| Red Steel |
| --- | --- |

Kehittäjä:  Ubisoft Paris
Julkaisija:  Ubisoft
Suunnittelija:  Roman Campos-Oriola
Taiteilija:  Stéphane Bachelet
Säveltäjä:  Tom Salta
Pelimoottori:  Unreal Engine 2
Julkaistu:  NA 19. marraskuuta 2006 JP 2. joulukuuta 2006 AU 7. joulukuuta 2006 EU 8. joulukuuta 2006
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  PEGI 16  USK 18 
Alusta:  Wii
Jakelumuoto:  Optinen 12cm levy (Wii)
Lisää peliartikkeleitaVideopelien teemasivulla
Infobox OK   : 
Red Steel on Ubisoft Parisin kehittämä ja Ubisoftin julkaisema ensimmäisen persoonan ammuntapeli. Peli julkaistiin 
Wiille vuonna 2006. Red Steel paljastettiin ensi kerran toukokuun 2006 Game Informer -pelilehden numerossa, ja se oli ensimmäinen Wii-peli, josta nähtiin kuvakaappauksia ja samalla myös ensimmäinen peli, joka antoi yleisölle tietoa Wiin kyvyistä. Peli julkaistiin Wiin julkaisun myötä. Pelille on julkaistu jatko-osa Red Steel 2.
Pelaaminen

Peli hyödyntää Wiin innovatiivisen liikkeentunnistavan ohjaimen lisäksi sen lisäosaa ”nunchuckia”. Muun muassa aseita ja katanaa kontrolloidaan ohjaimella, lataus hoidetaan nunchuckia ravistamalla ja käsikranaattien heitto onnistuu tekemällä heittoliike nunchukilla. Pelin vihollisten tekoäly on kehittynyttä, sillä pelaaja voi pakottaa ne antautumaan sen sijaan että tappaisi ne. Esimerkiksi katanan voi pysäyttää ennen kuolettavaa iskua ja vihollisilta ampua aseet käsistä pois. Väkivaltaisempi lähestymistapa on mahdollinen, mutta siitä on vähemmän hyötyä; antautunut vihollinen voi antaa uusia aseita tai neuvoa uusia reittejä. Pelin ominaisuuksiin kuuluu myös ajan hidastaminen, jolloin pelaaja voi valita aseellaan vihollisista parhaat ampumiskohdat. Pelissä on mukana myös moninpeli.
Pelaaminen > Graafinen ilme

Game Informer -lehti julkaisi ensimmäiset kuvankaappaukset Red Steelistä. Kuvat levisivät nopeasti blogien ja fanisivustojen kautta. Ubisoft Paris väitti, että kyseiset kuvankaappaukset olisivat suoraan pelatessa napattuja. E3-messuilla 2006 kyseinen väite sai vahvistusta ylimäärin, sillä graafista ilmettä oltiin ehditty parantaa.
Ubisoft paljasti australialaisen Hyper-lehden haastattelussa, että peli pyörii muokatulla Unreal Engine 2.5 -pelimoottorilla. Ubisoftin tiimi oli työskennellyt aiemmin kyseisen pelimoottorin parissa, joten he tiesivät sen heikkoudet ja vahvuudet. Pelin graafisella ilmeellä haetaan ennemmin taiteellista, kuin fotorealistista tyyliä. Myöhemmin Nintendon virallinen Europe-lehti kertoi, että pelaajat voisivat odottaa vielä hienompaa grafiikkaa, kuin Nintendo GameCuben Resident Evil 4:ssä.
Vastaanotto

Koska Red Steel oli ensimmäinen kolmannen osapuolen Wii-peli, josta julkistettiin kuvankaappauksia, sai se aikaan suuren jännityksen Nintendo-pelaajien keskuudessa. Suuresta julkisuudesta huolimatta Red Steel sai aikaan varsin negatiivisen vastaanoton. Monet kriitikot valittivat, että ohjaustuntuma oli liian epätarkka, eivätkä miekkailukohtauksissa käytetyt liikkeet vastanneet television ruudulla niitä, mitä pelaaja oli toteuttanut huitoessaan Wii Remotea. Ubisoft kertoi myöhemmin, että he olivat saaneet Wii Remoten kehitystyökalut liian myöhään, eivätkä siitä syystä saaneet pelin ohjausta sellaiseksi, millaiseksi he olivat sen alun perin kaavailleet.
Kriittinen vastaanotto oli loppujen lopuksi varsin ristiriitainen. Game Rankingsin laskema keskiarvo pelille on 66 %.
Aiheesta muualla

Virallinen Red Steel -sivusto (englanniksi)
IGN-sivuston esittelyosio (Arkistoitu – Internet Archive) (englanniksi)
RET-proto-onkogeeni

RET proto-onkogeeni on geeni, joka koodaa reseptorityrosiinikinaasia. Mikäli geeni lakkaa toimimasta, saattaa se aiheuttaa Hirschsprungin taudin. RET proto-onkogeeni ohjeistaa tuottamaan proteiinia, joka osallistuu signalisointiin soluissa.
Geenin sytogeneettinen sijainti: 10q11.2
Molekyylissä sijainti kromosomissa 10: emäsparit 43572516 ja 43625798
Richard Bremmer

Richard Bremmer.
Richard Bremmer (s. 27. tammikuuta 1953 Warwickshire) on englantilainen näyttelijä. Hän esitti vuoden 2001 elokuvassa Harry Potter ja viisasten kivi lordi Voldemortia takaumakohtauksessa. Hänen kasvonsa myös editoitiin Professori Oraven takaraivoon. Kuitenkin Oravea näytellyt Ian Hart antoi Voldemortille äänensä.
Aiheesta muualla

Richard Bremmer Internet Movie Databasessa. (englanniksi)
Davies, Hugh: Studio has last word over Harry Potter and the broken voice telegraph.co.uk.  2. marraskuuta 2001. Arkistoitu 14 May 2017. Viitattu 12. elokuuta 2001.
Richard Briers

Richard Briers vuonna 2009.
Richard David Briers (14. tammikuuta 1934 – 17. helmikuuta 2013) oli brittiläinen näyttelijä. Hänet tunnetaan muun muassa rooleistaan televisiosarjoissa Marriage Lines, The Good Life ja Laakson kuningas.
Briers syntyi Raynes Parkissa, Lontoon eteläisessä lähiössä. Hän opiskeli näyttelijäksi RADA:ssa. Briers tunnetaan televisioroolien lisäksi työstään teatterissa ja ääninäyttelijänä.
Briers nimettiin Brittiläisen imperiumin ritarikunnan upseeriksi vuonna 1989 ja komentajaksi 2003. Hän oli vuodesta 1958 alkaen naimisissa Ann Daviesin kanssa. Pariskunnalla oli kaksi tytärtä.
Aiheesta muualla

Richard Briers Internet Movie Databasessa. (englanniksi)
Rettig

Rettig tarkoittaa seuraavaa:
Rettig Group, suomalainen Rettigin suvun omistama perheyritys
Rettigin tupakkatehdas, Rettig Groupin rakentama tehdaskiinteistö Turussa
Rettigin palatsi, museona oleva rakennus Turussa
Sukunimenä

Rettig, ruotsalainen ja suomalainen suku, Suomessa aateloitu nimellä von Rettig
Andreas Rettig (s. 1963), saksalainen jalkapallotoimitsija
Anna von Rettig (1872–1953), ruotsalais-suomalainen konsulinna ja mesenaatti
Eric von Rettig (1867–1937), suomalainen kansanedustaja, Ruotsalaisen kansanpuolueen puheenjohtaja
Fredric von Rettig (1849–1914), suomalainen liikemies
Fritz Rettig (1901–1981), saksalainen elinkeinoelämän vaikuttaja
Gilbert von Rettig (1928–1994), suomalainen tupakkatehtailija, 1980-luvulla Suomen rikkain henkilö
Hans von Rettig (1892–1979), P. C. Rettig & Co:n omistaja ja vuorineuvos, rakennutti Turkuun Rettigin palatsin
Henning von Rettig (1866–1924), suomalainen tupakkatehtailija ja konsuli
Pehr Cerelius Rettig (1811–1871), suomalainen tupakkatehtailija ja kauppaneuvos
Pehr Christian Rettig (1788–1862), brittiläinen tehtaanomistaja
Raúl Rettig (1909–2000), chileläinen poliitikko
Robert Rettig (1818–1886), ruotsalainen kansanedustaja
Tomas von Rettig (s. 1980), suomalainen ratsastaja, Rettig & Co:n perustajan pojanpoika
Tommy Rettig (1941–1996), yhdysvaltalainen näyttelijä ja ohjelmistosuunnittelija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rettig”, voi hakea sivunnimihaulla, laajalla sivunnimihaulla tai tekstihaulla.
Riksbron

Riksbron, taustalla valtiopäivätalo.
Riksbron on Tukholman ydinkeskustassa sijaitseva silta, joka ylittää Norrströmin pohjoisen haaran ja yhdistää Helgeandsholmenin saaren Norrmalmiin välittömästi Ruotsin valtiopäivätalon pohjoispuolella. Se toimii jatkeena Norrmalmin puoleiselle Drottninggatanille ja Helgeandsholmenin puoleiselle Riksgatanille sekä Helgeandsholmenilta edelleen Stadsholmenille johtavalle Stallbron-sillalle.
Riksbron rakennettiin vuonna 1931. Betonisen sillan suunnitteli arkkitehti Ragnar Östberg ja rakennutti insinööri K. A. Wickert. Riksbron on samansuuntainen läheisen Norrbron kanssa, mutta siinä missä Norrbro on kolmiaukkoinen holvisilta, Riksbronissa on vain yksi leveä jänne.
Aiheesta muualla

Kuvia tai muita tiedostoja aiheesta Riksbron Wikimedia Commonsissa
Ranskan parlamentti

Tämä artikkeli on osa Ranskan viidennen tasavallan poliittista elämää ja rakennetta koskevasta kokonaisuudesta
Viides tasavalta
Ranskan perustuslaki (1958)
Ranskan perustuslakineuvosto
Ranskan tasavallan presidentti
Ranskan pääministeri
Ranskan hallitus
Ranskan parlamentti:
Ranskan kansalliskokous
Ranskan senaatti
Alueneuvosto (Ranska)
Yleisneuvosto (Ranska)
Ranskan departementit
Ranskan arrondissementit
Ranskan kantonit
Ranskan kunnat
Ranskan presidentinvaalit
Ranskan kansalliskokouksen vaalit
Ranskan senaatin vaalit
Ranskan aluevaalit
Ranskan kantonivaalit
Ranskan kunnallisvaalit
Ranskan kansanäänestykset
Ranskan parlamentti on Ranskan valtiollinen elin, joka käyttää lainsäädäntövaltaa ja tarkkailee hallituksen toimintaa. Parlamentti koostuu kahdesta kamarista, jotka ovat alahuone eli kansalliskokous ja ylähuone eli senaatti. Kummallakin kamarilla on omat säädökset, joita ne lakien säätämisessä noudattavat. Koontuessaan yhdessä kamarit muodostavat kongressin, joka säätää perustuslain muutoksista.
Parlamentin molemmat kamarit kokoontuvat vuosittain yhdeksän kuukauden aikana. Tasavallan presidentti voi kutsua ne ylimääräiseen istuntoon.
Kansalliskokousedustajat valitaan suoralla kansanvaalilla. Senaattorit valitaan kuuden vuoden mittaiseksi toimikaudeksi välillisillä vaaleilla, eli äänestäjinä toimii valittu valitsijakunta.
Organisaatio

Parlamentin kaksi kamaria ovat:
Ylähuone, jota kutsutaan senaatiksi (Sénat)
Alahuone, joka on nimeltään kansalliskokous (Assemblée nationale)
Nämä kaksi kamaria kokoontuvat eri paikoissa:
Senaatti kokoontuu Palais du Luxembourgissa
Kansalliskokous kokoontuu Palais Bourbonissa
Kummallakin kamarilla on omat sisäiset järjestyssääntönsä ja säädöksensä, joita ne lakien säätämisessä noudattavat.
Kun kamarit kokoontuvat Versaillesin palatsiin yhteiseen istuntoon, ne muodostavat kongressin, jonka tehtävänä on säätää perustuslain muutoksista.
Parlamentin molemmat kamarit kokoontuvat vuosittain yhdeksän kuukauden aikana. Ranskan presidentti voi kuitenkin kutsua ne ylimääräiseen istuntoon, jos tilanne niin vaatii.
Historia

Ranskan parlamenttia lainsäädännöstä vastaavana valtiomahtina ei pidä kuitenkaan sekoittaa vanhan hallinnon (Ancien régime) aikaisiin parlamentteihin, jotka olivat oikeusistuimia, joskin niillä oli myös joitain poliittisia toimintoja.
Parlamentti termin nykyaikaisessa mielessä ilmaantui Ranskan poliittiseen elämään vasta Ranskan vallankumouksessa. Sen ilmenemismuodot (yksikamarinen, kaksikamarinen tai monikamarinen), nimitykset ja valtaoikeudet ovat vaihdelleen eri Ranskan perustuslakien mukaisesti.
Historia > Ranskan historian eri parlamentit

| Aika | Perustuslaki | Ylähuone | Alahuone | Muut kamarit | Kamareiden yhteiskokous | Yksi kamari |
| --- | --- | --- | --- | --- | --- | --- |
| 1791 | Vuoden 1791 perustuslaki |  |  |  |  | Lakiasäätävä kansalliskokous |
| 1793 | Vuoden I perustuslaki |  |  |  |  | Lainsäätäjäkunta |
| 1795–1799 | Vuoden III perustuslaki | Vanhojen neuvosto | Viidensadan neuvosto |  |  |  |
| 1799–1802 | Vuoden VIII perustuslaki | Senaatti | Lainsäätäjäkunta | Tribunaatti |  |  |
| 1802–1804 | Vuoden X perustuslaki | Senaatti | Lainsäätäjäkunta | Tribunaatti |  |  |
| 1804–1814 | Vuoden XII perustuslaki | Senaatti | Lainsäätäjäkunta |  |  |  |
| 1814–1815 | Vuoden 1814 peruskirja | Päärien kamari | Edustajainhuone |  |  |  |
| 1815 | Vuoden 1815 peruskirja | Päärien kamari | Edustajainhuone |  |  |  |
| 1830–1848 | Vuoden 1830 peruskirja | Päärien kamari | Edustajankamari |  |  |  |
| 1848–1852 | Vuoden 1848 perustuslaki |  |  |  |  | Kansalliskokous |
| 1852–1870 | Vuoden 1852 perustuslaki | Senaatti | Lainsäätäjäkunta |  |  |  |
| 1871–1875 |  |  |  |  |  | Kansalliskokous |
| 1875–1940 | Vuoden 1875 perustuslait | Senaatti | Edustajainkamari |  | Kansalliskokous |  |
| 1940–1944 | Vuoden 1940 perustuslaki |  |  |  |  |  |
| 1944–1946 | Väliaikainen hallitus |  |  |  |  | Kansalliskokous |
| 1946–1958 | Vuoden 1946 perustuslaki | Tasavallan neuvosto | Kansalliskokous |  | Parlamentti |  |
| 1958– | Vuoden 1958 perustuslaki | Senaatti | Kansalliskokous |  | Kongressi |  |
Lain valmistelu

Perustuslain mukaan lain valmistelu on Ranskassa molempien kamarien, kansalliskokouksen ja senaatin, yhteistyön tulos.
Tämän yhteistyön aikaansaamiseksi on käytössä perustuslain 45 artiklan määrittelemä ”sukkulointi”: "kaikki lakiehdotukset tulee valmistella peräkkäin kahdessa eri parlamentin kamarissa ja siten, että niiden hyväksymät tekstit ovat yhtäpitävät”.
Aiheesta muualla

(Arkistoitu – Internet Archive) Ranskan parlamentin viralliset sivut  (ranskaksi)
Palais du Luxembourg, ylähuoneen kokoontumispaikka.
Richard Charles Patrick Hanifen

Richard Charles Patrick Hanifen (s. 15. kesäkuuta 1931 Denver) on yhdysvaltalainen roomalaiskatolinen piispa. Hänet vihittiin papiksi Denverin arkkihiippakuntaan 6. kesäkuuta 1959 ja nimitettiin sen vihkipiispaksi sekä Abercornian titulaaripiispaksi 6. heinäkuuta 1974. Piispaksi vihkiminen seurasi 20. syyskuuta. Pääkonsekraattorina toimi James Vincent Casey, jota avustivat George Roche Evans ja Charles Albert Buswell.
Hanifen sai 10. marraskuuta 1983 nimityksen Colorado Springsin piispaksi, jonka virkaan hänet asetettiin 30. tammikuuta 1984. Hän erosi tehtävistään 30. tammikuuta 2003.
Riksarkivet (Ruotsi)

Riksarkivetin päärakennuksen sisäänkäynti Kungsholmenissa Tukholmassa.
Riksarkivet (RA) on Ruotsin kansallisarkisto. Sen päällikköä kutsutaan nimellä riksarkivarie.
Riksarkivet on Ruotsin vanhimpia hallintoyksiköitä, sillä sen juuret ulottuvat kuninkaan kanslian muodossa keskiaikaan ja 1500-luvulle saakka. Kustaa Vaasan aikana kuninkaan kanslia jaettiin saksalaiseen ja ruotsalaiseen osastoon, jotka huolehtivat valtion kirjeenvaihdosta. Valtakunnankansleri Axel Oxenstierna järjesti arkiston olot 18. lokakuuta 1618 säätämänsä kansliajärjestyksen kautta. Siinä hän määräsi, miten ”vanha kanslia” (det gamla kansliet), eli nykyinen Riksarkivet, piti olla organisoitu. "Vanhan kanslian" johdossa oli arkistosihteeri.
Aluksi Riksarkivetin työalue oli vain kuninkaallisen kanslian hoitaminen, mutta 1800-luvun lopulla Riksarkivet sai uusia tehtäviä, muidenkin viranomaisten arkistonhoitoa. Itsenäiseksi viranomaiseksi Riksarkivet tuli kuitenkin vasta vuonna 1878.
Aiheesta muualla

Wikimedia Commonsissa on kuvia tai muita tiedostoja aiheesta .
Riksarkivetin verkkosivut (Arkistoitu – Internet Archive) (ruotsiksi, englanniksi, suomeksi, saksaksi)
Richard Chartres

Richard John Carew Chartres (s. 11. heinäkuuta 1947) on Englannin kirkon vuonna 1974 vihitty pappi. Hän nousi Lontoon hiippakunnan piispaksi vuonna 1995. Sitä aiemmin hän oli toiminut Gresham Collegen teologian professorina vuosina 1987–1992 sekä Stepneyn piispana 1992–1995. Hänellä on vaimo Caroline ja neljä lasta: Alexander, Sophie, Louis ja Clio.
Chartresin edeltäjä Lontoon piispana oli David Hope.
Rantojen kunkku

Rantojen kunkku (engl. Son of the Beach) oli yhdysvaltalainen vuosina 2000–2002 valmistunut televisiosarja. Sarjassa parodioitiin Baywatchia. Sarjan tuottajana toimi Howard Stern ja sitä esitettiin FX-kanavalla. Suomessa televisiosarjaa on esittänyt MTV3.
Jaksolista > Ensimmäinen tuotantokausi

With Sex You Get Eggroll (3/14/00)
Silence of the Clams (3/21/00)
In the G-Hetto (3/28/00)
Love, Native-American Style (4/4/00)
Two Thongs Don't Make a Right (4/11/00)
Fanny and the Professor (4/18/00)
Eat My Muffin (8/1/00)
Miso Honei (8/8/00)
South of Her Border (8/15/00)
Day of the Jackass (8/22/00)
A Star Is Boned (8/29/00)
Attack of the Cocktopuss (9/5/00)
Mario Putzo's 'The Last Dong' (9/12/00)
Jaksolista > Toinen tuotantokausi

B.J. Blue Hawaii (3/13/01)
From Russia, with Johnson (3/20/01)
Remember Her Titans (3/27/01)
Rod Strikes Back (4/3/01)
Queefer Madness (4/10/01)
Light My Firebush (4/17/01)
Chip's a Goy (4/23/01)
A Tale of Two Johnsons (5/28/01)
It's a Nude, Nude, Nude, Nude World (6/5/01)
It's Showtime at the Apollo 13! (6/12/01)
The Island of Dr. Merlot (6/19/01)
The Sexorcist (6/26/01)
Grand Prix (7/3/01)
Area 69 (7/10/01)
Booger Nights (7/17/01)
Jaksolista > Kolmas tuotantokausi

Penetration Island (6/18/02)
Saturday Night Queefer (6/25/02)
In the Line of Booty (7/2/02)
Three Days of the Condom (7/9/02)
Witness for the Prostitution (7/16/02)
The Gay Team (7/23/02)
You Only Come Once (7/30/02)
Hamm Stroker's Suck My Blood (8/6/02)
Godfather Knows Best (8/13/02)
Empty the Dragon (8/20/02)
The Long Hot Johnson (8/27/02)
Taco Lips Now: Part 1 (9/17/02)
Jailhouse Notch: Part 2 (9/24/02)
Bad News, Mr. Johnson (10/1/02)
Näyttelijät

Timothy Stack – Notchibald "Notch" Johnson
Jaime Bergman – B.J. Cummings
Amy Weber – Porcelain Bidet (2002)
Roland Kickinger – Chip Rommel
Leila Arcieri – Jamaica St. Croix
Kimberly Oja – Kimberlee Clark (nimellä Kim Oja)
Lisa Banes – Pormestari Anita Massengil (2000–2001)
Aiheesta muualla

Rantojen kunkku Internet Movie Databasessa (englanniksi)
Riku Lätti (eteläafrikkalainen muusikko)

Riku Lätti (s. 11. kesäkuuta 1973) on eteläafrikkalainen laulaja-lauluntekijä. Hän kuului aikaisemmin englanniksi esiintyneeseen Me and Mr Sane -yhtyeeseen, mutta vaihtoi laulujensa kielen myöhemmin afrikaansiksi. Hänen levynsä n Pleister Vir My Nerwe on saanut South African Music Awards -ehdokkuuden.
Riku Liljeberg

| Riku Liljeberg> Henkilötiedot |
| --- | --- |
Koko nimi:  Riku Liljeberg
Syntynyt: 15. kesäkuuta 1984 (ikä 40)
Kansalaisuus:   Suomi
Koripalloilija
Pelipaikka:  Takamies
Pituus:  176 cm
Paino:  82 kg
Pelaajaura
Seurajoukkueet
2002–2003 2003–2006 2005–2009:   Pyrbasket  Korikobrat  Tampereen Pyrintö
Riku Liljeberg (s. 15. kesäkuuta 1984) on suomalainen aktiiviuransa lopettanut koripalloilija.
Tampereen Pyrinnön kasvatti Liljeberg pelasi Suomen pääsarjaa kasvattajaseurassaan yhteensä viiden kauden ajan. Kaudella 2008–2009 Pyrintö ja Liljeberg saavuttivat SM-pronssia. Lisäksi hän pelasi I-divisioonassa Korikobrissa kolmen kauden ajan.
Rettig Group

| Rettig Group Oy Ab |
| --- | --- |

Yritysmuoto:  osakeyhtiö
Toimitusjohtaja:  Matts Rosenberg
Puheenjohtaja:  Tomas von Rettig
Kotipaikka:  Helsinki, Suomi
Toimiala:  sijoitusyhtiö
Tuotteet:  Sisäilman sähkölaitteet, kalkkikivipohjaiset tuotteet, terveyspalvelut, vakuutus-, varainhoito ja sijoitustoiminta.
Liikevaihto:   988 milj. € (2017)
Liikevoitto:   53 milj. € (2017
Nettotulos:   37 milj. € (2017)
Henkilöstö:  yli 4 000 (2018)
Kotisivu:  www.rettig.fi
Infobox OKVirheellinen NIMI-arvo: 
Rettig Group Oy Ab on suomalainen perheomisteinen sijoitusyhtiö. Yrityksen kotipaikka sijaitsee Helsingissä ja sen toimitusjohtaja on Matts Rosenberg ja hallituksen puheenjohtaja Tomas von Rettig. Rettig Groupilla on yli 200 vuotta vanhat perinteet perheyrityksenä. Rettig aloitti tupakkatehtaana 1770-luvun Hampurissa, mutta luopui tupakan valmistuksesta kokonaan vuonna 1995. Vuonna 2016 Rettig luopui varustamotoiminnasta myytyään Boren alankomaalaiselle Spliethoff-yhtiölle.
Rettig Group harjoittaa sijoitustoimintaa ja on osakkaana vakuutusyhtiö Alandiassa, Terveystalo-konsernissa ja varainhoito- ja sijoitusalan konserni eQ:ssa. Yritys on aiemmin omistanut kokonaan sisäilman säätölaitteita valmistavan Purmo Groupin sekä kalkkikivipohjaisia tuotteita valmistavan Nordkalkin, mutta myi Nordkalkin brittiläiselle SigmaRocille heinäkuussa 2021 ja Purmo Groupin suomalaiselle Virala Acquisition Companylle syyskuussa 2021.
Rettig Group on saanut yritystukina vuosina 1997–2013 yhteensä 34 miljoonaa euroa.
Aiheesta muualla

Yrityksen kotisivut
Rettig-Strengbergin osakehistoriaa Pörssitiedon nettisivuilla
Richard Clayderman

| Richard Clayderman |
| --- | --- |
 Richard Clayderman
Henkilötiedot
Syntynyt: 28. joulukuuta 1953 (ikä 70) Pariisi
Ammatti:  pianisti
Muusikko
Taiteilijanimi:  Richard Clayderman
Aktiivisena:  1976–
Tyylilajit:  klassinen musiikki   soitinmusiikki   viihdemusiikki
Soittimet:  piano
Levy-yhtiöt:  EMI 
 Nimikirjoitus
Aiheesta muualla
www.clayderman.co.uk
  [ Muokkaa Wikidatassa ] [ ohje ]  
Richard Clayderman (s. Philippe Pagès 28. joulukuuta 1953 Pariisi) on ranskalainen viihdepianisti. Alun perin klassisen pianistin uraa tehnyt Clayderman vaihtoi 1970-luvulla tyyliä ja tuli tunnetuksi vuoden 1976 hitistään ”Ballade pour Adeline”. Sittemmin Clayderman on levyttänyt yli tuhat kappaletta ja myynyt yli 70 miljoonaa albumia. Niiden myynti on yltänyt eri maissa yhteensä satoihin kultalevyihin ja sataankuntaan platinalevyyn. Claydermanin klassista ja viihdemusiikkia yhdistelevä ”uusromanttinen” tyyli on saanut musiikkipiireissä kritiikkiä.
Clayderman on konsertoinut usein myös Suomessa. Soolopianoalbumien lisäksi hän on levyttänyt myös yhdessä muiden instrumentaaliviihteen suurten nimien, kuten kapellimestari James Lastin ja kitaristi Francis Goyan kanssa.
Rantayrtti

| Rantayrtti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Rantayrtit Lycopus
Laji::  europaeus
Kaksiosainen nimi
 Lycopus europaeus  L. 
Katso myös
   Rantayrtti Wikispeciesissä   Rantayrtti Commonsissa 
Infobox OKNimi-testi OKIUCN-testi OK: 
Rantayrtti eli luhtarantayrtti (Lycopus europaeus) on Euraasiassa tavattava valkokukkainen, monivuotinen ruohovartinen kasvi. Suomessa rantayrtti on sukunsa ainoa edustaja.
Ulkonäkö ja koko

Rantayrtti kasvaa 20–80 senttimetriä korkeaksi. Kasvi on hoikkajuurakkoinen ja sen maarönsyt ovat hentoja ja pitkiä. Varsi on usein haaraton ja vaaleakarvainen. Lehdet ovat ruodittomia tai lyhytruotisia, ja kasvavat pareittain vastakkain. Muodoltaan lehden lapa on suikea tai kapeanpuikea, suippo, isohampainen tai parihalkoinen. Alimmat lehdet ovat tyvestä tavallisesti parijakoisia. Valkoiset, punapilkkuiset huulimaiset kukat sijaitsevat tiheästi lehtien tyvessä. Kukat ovat tuoksuttomia ja niissä on vain kaksi hedettä. Kukissa kaikki terälehdet ovat keskenään jokseenkin yhtä pitkiä. Suomessa rantayrtti kukkii heinä-elokuussa. Hedelmä on neliosainen lohkohedelmä.
Levinneisyys

Rantayrttiä tavataan koko Euroopassa pohjoisimpia alueita lukuun ottamatta. Levinneisyysalue ulottuu Norjan, Ruotsin ja Suomen keskiosiin sekä edelleen samalla korkeudella Venäjän pohjoisosiin. Idässä levinneisyysalue jatkuu Turkkiin, Lähi-itään ja Keski-Aasiaan. Sitä tavataan myös paikoin Pohjois-Afrikasta. Ihmisen mukana laji on levinnyt Pohjois-Amerikkaan, Australiaan ja Uuteen-Seelantiin. Suomessa rantayrttiä kasvaa yleisenä sisämaassa Jyväskylän korkeudelle saakka, Itä-Suomessa tavataan erillisesiintymiä Pohjois-Savoa ja Pohjois-Karjalaa myöten. Pohjanlahden rannikolla laji kasvaa Vaasan korkeudelle asti. Jääkauden jälkeen rantayrttiä tavattiin Suomen alueella Lappia myöten, mihin viittaavat lajin pohjoiset erillisesiintymät sekä siementen fossiililöydöt turvekerrostumista.
Elinympäristö

Rantayrtti kasvaa kosteilla paikoilla kuten rannoilla, rehevissä korvissa ja ojissa. Kasvupaikat ovat useimmiten kuivalla maalla, mutta joskus sitä tavataan myös matalassa vedessä.
Käyttö

Rantayrttiä on vanha värikasvi, josta saadaan mustaa väriä kun sitä keitetään rautavihtrillin kanssa. Sillä on värjätty villaa, pellavaa ja silkkiä. Mustaa väriä on käytetty myös naamiovärinä.
Aiheesta muualla

Kasviatlas 2022: Rantayrtin eli luhtarantayrtin levinneisyys Suomessa.
Pohjolan kasvien pauloissa: Lycopus europaeus – rantayrtti, luhtarantayrtti
Pinkka – Lajintuntemuksen oppimisympäristö: Rantayrtti (Lycopus europaeus)
ITIS: Lycopus europaeus (englanniksi)
United States Department of Agriculture (USDA): Lycopus europaeus (englanniksi)
Flora of China: Lycopus europaeus (englanniksi)
Rantayrtti.
Riksgränsenin seisake

Riksgränsenin seisake (lyh. Rgn, ruots. Riksgränsens hållplats) on rautatieliikennepaikka Ruotsin rataverkkoon kuuluvalla Malmbanan-radalla.  Liikennepaikka sijaitsee Riksgränsenin laskettelukeskuksen välittömässä läheisyydessä Kiirunan kunnassa aivan Norjan rajan tuntumassa. Liikennepaikalla pysähtyvät kaikki rataosalla liikennöivät henkilöjunat.
Seisake käsittää yhden laituriraiteen. Sekä laituri että raide on kauttaaltaan katettu kunnossapidon helpottamiseksi.